วันคล้ายวันราชาภิเษกสมรส ในหลวง-พระราชินี สำนักพระราชวังเผยภาพ ทรงเย็บหน้ากากผ้า
สำนักพระราชวัง ถวายพระพรชัยมงคล เนื่องในโอกาสวันคล้ายวันราชาภิเษกสมรสในหลวง-พระราชินี วันที่ 1 พ.ค. 63เมื่อวันที่ 1 พ.ค. 63 เว็บไซต์สำนักพระราชวัง หรือwww.royaloffice.th ได้ถวายพระพรชัยมงคล เนื่องในโอกาสวันคล้ายวันราชาภิเษกสมรส วันที่ 1 พฤษภาคม 2563 โดย พระบาทสมเด็จพระเจ้าอยู่หัว และสมเด็จพระนางเจ้าฯ พระบรมราชินี ทรงใส่พระราชหฤทัยในสุขทุกข์ของประชาชนเป็นอย่างยิ่ง ทรงรับเป็นพระราชภารกิจสำคัญ ที่จะดูแลประชาชนให้มีชีวิตความเป็นอยู่ที่ดี และบรรเทาความทุกข์ยากเดือดร้อนให้ได้มากที่สุด โดยเฉพาะอย่างยิ่งในช่วงเวลาที่ยากลำบาก เนื่องจากการแพร่ระบาดของโรคติดเชื้อไวรัสโคโรนา 2019 หรือโรคโควิด-19 ซึ่งเริ่มรุนแรงขึ้นในประเทศไทยตั้งแต่เดือนกุมภาพันธ์ 2563 นั้นโดยทั้งสองพระองค์ได้พระราชทานพระมหากรุณาและพระราชทานความช่วยเหลือในทุกด้าน ไม่ว่าจะเป็นเครื่องมือแพทย์และอุปกรณ์ทางการแพทย์ ถุงยังชีพ หน้ากากอนามัย และสิ่งของอื่นๆ ที่โปรดเกล้าฯ ให้จัดหาและพระราชทานไปยังโรงพยาบาลต่างๆ ทั่วประเทศ และชุมชนแออัด ซึ่งประชาชนทุกหมู่เหล่า ต่างรู้สึกสำนึกในพระมหากรุณาธิคุณเป็นล้นเกล้าล้นกระหม่อม เนื่องในโอกาสวันคล้ายวันราชาภิเษกสมรส วันที่ 1 พฤษภาคม 2563 ขอถวายพระพรชัยมงคลให้ทั้งสองพระองค์ทรงพระเจริญยิ่งยืนนาน
สำนักพระราชวัง ถวายพระพรชัยมงคล เนื่องในโอกาสวันคล้ายวันราชาภิเษกสมรสในหลวง-พระราชินี วันที่ 1 พ.ค. 63 
พระบาทสมเด็จพระเจ้าอยู่หัว,วันคล้ายวันราชาภิเษกสมรส,ในหลวง รัชกาลที่ 10,สมเด็จพระนางเจ้า ฯ พระบรมราชินีนาถ,โควิด-19,ข่าวทั่วไป